# Տասնորդական կոտորակների հանումը

Ինչպես և գումարման ժամանակ, հանման գործողությունները հարմար է գրի առնել սյունակով, այսինքն՝ օգտագործել տասնորդական կոտորակների հանման հետևյալ հաշվեկանոնը.

1) Հանելին գրվում է նվազելիի տակ այնպես, որ հանելիի ստորակետը և թվանշանները լինեն նվազելիի ստորակետի և համապատասխան կարգերում գրված թվանշանների տակ։

2) Կոտորակների միջև դրվում է հանման նշանը, և ներքևում գիծ է տարվում։

3) Ստորակետներն անտեսվում են, և կատարվում է համապատասխան բնական թվերի հանում։

4) Գծի տակ գրված թվի գրառման մեջ ստորակետ է դրվում նվազելիի և հանելիի ստորակետների տակ։

Այս հաշվեկանոնը կարելի է կիրառել նաև այն դեպքում, երբ երկու կոտորակներում ստորակետից հետո տարբեր քանակներով թվանշաններ կան։ Դրա համար համապատասխան կոտորակի գրառման վերջում նախապես կցագրվում են պակասող քանակով զրոներ։ Ենթադրենք՝ պետք է 0,7‐ից հանել 0,381։  
0,7‐ին երկու զրո կցագրելով՝ կստանանք 0,700։ Այժմ կարող ենք կիրառել հաշվեկանոնը։  
0,700  
—  
0,381  
——-  
0,319

Եթե նվազելին կամ հանելին բնական թիվ է, ապա նրա գրառումից հետո դրվում է ստորակետ, և հանումը կատարվում է տասնորդական կոտորակների հանման հաշվեկանոնի համաձայն։

Այժմ արդեն կարող ենք ձևակերպել տարբեր նշաններ ունեցող տասնորդական կոտորակների գումարման կանոնը։ Տարբեր նշաններով երկու տասնորդական կոտորակներ գումարելու համար պետք է այդ կոտորակների բացարձակ արժեքներից ավելի մեծից հանել ավելի փոքրը և ստացված կոտորակից առաջ դնել ավելի մեծ բացարձակ արժեք ունեցող գումարելիի նշանը։

Հաշվի առնելով այս կանոնը՝ կարելի է ձևակերպել տասնորդական կոտորակների հանման ընդհանուր կանոնը։

*Մի տասնորդական կոտորակից մեկ ուրիշ տասնորդական կոտորակ հանելու համար պետք նվազելիին գումարել հանելիին հակադիր թիվը։*

Օրինակ` (–0,2) – (–0,1) = (–0,2) + 0,1 = –(|–0,2| – |0,1|) = –(0,2 – 0,1) = –0,1:

**Առաջադրանքներ.**

**1)** Կատարե՛ք հանում.

ա) 3,56 – 2,14 = 1,42

բ) 81,22 – 53,12 = 28, 1

գ) 111,782 – 65,327=46, 455

դ) 17,1 – 8,256 = 8, 844

ե) 0,625 – 0,1 = 0, 525

զ) 7,35 – 6,35 = 1,

**2)** Ինչքանո՞վ է 27,38 մ-ը մեծ 13,81 մ‐ից։ 13, 57-ով

**3)** Գտե՛ք արտահայտության արժեքը.

ա) (0,241 – 0,15) ⋅ 100 + (3,72 + 14,25) ⋅ 10 =

բ) (56,37 – 43,21) ։ 10 – (2,36 – 2,01) ։ 100 =

**Լրացուցիչ աշխատանք (տանը)**․

**1)** Կատարե՛ք հանում.

ա) 1,037 – 1 = 0, 037

բ) 3,263 – 2 = 1, 263

գ) 8,002 – 8 = 0, 002

դ) 11,397 – 9 = 2, 397

ե) 107,03 – 56 = 51, 03

զ) 34,56 – 29 = 5, 56

**2)** Ուղղանկյան կողմերի երկարությունները 6,37 դմ և 10,01 դմ են։ Ուղղանկյան մեծ կողմը փոքրացրել են 3,2 դմ-ով, իսկ փոքր կողմը՝ 5,5 դմ-ով։ Որքա՞ն է ստացված ուղղանկյան պարագիծը։ 15, 36

**3)** Գտի՛ր \*-ը.

ա) 7,86 + 2, 19 = 10,05

բ) 43,19 + 1, 924 = 45,114

գ) 117,18 – 78, 939 = 38,241

դ) 53,27 + 36, 73 = 90